
                         วันที่ 22 พฤษภาคม 2569 เวลา 08.30 น. นายสมพร ประเสริฐ นายกองค์การบริหารส่วนตำบลกะเปียด มอบหมายให้ นางสาววนิดา ธรฤทธิ์ ปลัดองค์การบริหารส่วนตำบลกะเปียด และพนักงานส่วนตำบล เข้าร่วมรับฟังการนิเทศ ให้คำปรึกษาการประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ. ๒๕๖๙ จากสำนักงาน ป.ป.ช. ประจำจังหวัดนครศรีธรรมราช โดยมีองค์การบริหารส่วนตำบลห้วยปริกเข้าร่วมรับฟังการนิเทศในครั้งนี้ด้วย ณ ห้องประชุมองค์การบริหารส่วนตำบลกะเปียด โดยท่านนายกองค์การบริหารส่วนตำบลกะเปียดเล็งเห็นถึงความสำคัญเพื่อให้หน่วยงานดำเนินงานในด้านคุณธรรมและความโปร่งใส และเพื่อขับเคลื่อนให้การดำเนินงานบรรลุซึ่งเป้าหมาย โดยพิจารณาแนวทางการดำเนินงานจากผลประเมิน ITA ประจำปี พ.ศ.2568 นำมาวิเคราะห์ผลคะแนนและประเด็นที่เกี่ยวข้องอย่างรอบด้านเพื่อนำไปสู่การกำหนดมาตรการปรับปรุงอย่างเป็นรูปธรรม ทั้งนี้ได้ติดตามความคืบหน้าการดำเนินมาตรการส่งเสริมคุณธรรมและความโปร่งใสให้เป็นไปตามหลักเกณฑ์การประเมิน ITA ประจำปี 2569 อย่างเคร่งครัด นอกจากนี้ยังมอบนโยบาย “ไม่รับของขวัญและของกำนัลทุกชนิดจาการปฏิบัติหน้าที่ (No Gift Policy) ประจำปี 2569 แก่บุคลากร ทุกระดับ เน้นย้ำการปฏิบัติตามมาตรการการป้องกันที่เกี่ยวข้องอย่างจริงจัง เพื่อเสริมสร้างความเข้าใจและยกระดับการดำเนินงานขององค์กรให้มีธรรมาภิบาล โปร่งใส ตรวจสอบได้ และปลอดจากการทุจริต

